b"\n_START_ARTICLE_\nCinema Paradiso\n_START_SECTION_\nSinopsis\n_START_PARAGRAPH_\n\xc3\x8en Roma anilor '80, faimosul regizor italian Salvatore Di Vita se \xc3\xaentoarce acas\xc4\x83 seara t\xc3\xa2rziu, unde prietena sa \xc3\xaei spune c\xc4\x83 mama lui a sunat pentru a-l anun\xc8\x9ba c\xc4\x83 un anume Alfredo a murit. Salvatore a fugit mereu de rela\xc8\x9bii serioase \xc8\x99i nu a mai fost \xc3\xaen satul s\xc4\x83u natal, Giancaldo, din Sicilia, de 30 de ani. \xc3\x8en timp ce prietena sa \xc3\xael \xc3\xaentreab\xc4\x83 cine este acest Alfredo, Salvatore \xc3\xae\xc8\x99i aduce aminte de copil\xc4\x83rie._NEWLINE_La pu\xc8\x9bin timp dup\xc4\x83 cel de-al Doilea R\xc4\x83zboi Mondial; B\xc4\x83ie\xc8\x9belul de \xc8\x99ase ani Salvatore este fiul neast\xc3\xa2mp\xc4\x83rat \xc8\x99i inteligent al unei v\xc4\x83duve de r\xc4\x83zboi. Poreclit Toto, el \xc3\xae\xc8\x99i descoper\xc4\x83 pasiunea pentru filme prin petrecerea fiec\xc4\x83rei clipe libere la cinematograful Cinema Paradiso. Cu toate c\xc4\x83 la \xc3\xaenceput nu se \xc3\xaen\xc8\x9beleg mai deloc, el \xc3\xaencepe s\xc4\x83 se \xc3\xaemprieteneasc\xc4\x83 cu proiec\xc8\x9bionistul Alfredo, o figur\xc4\x83 patern\xc4\x83, care \xc3\xael remarc\xc4\x83 pe b\xc4\x83iat \xc8\x99i \xc3\xael las\xc4\x83 des s\xc4\x83 se uite la filme din camera de proiec\xc8\x9bie. \xc3\x8en timpul spectacolelor, audien\xc8\x9ba poate fi auzit\xc4\x83 c\xc3\xa2nd huiduie \xc3\xaen momentele \xc3\xaen care exist\xc4\x83 scene lips\xc4\x83, iar filmul sare peste momentele critice, cum ar fi s\xc4\x83ruturile sau \xc3\xaembr\xc4\x83\xc8\x9bi\xc8\x99\xc4\x83rile romantice. Preotul local a ordonat ca aceste scene s\xc4\x83 fie \xc3\xaenl\xc4\x83turate, iar acestea sunt stocate l\xc3\xa2ng\xc4\x83 camera de proiec\xc8\x9bie. La \xc3\xaenceput, Alfredo \xc3\xael consider\xc4\x83 pe Toto un mic g\xc3\xa2nd\xc4\x83cel, dar, \xc3\xaen cele din urm\xc4\x83, \xc3\xael \xc3\xaenva\xc8\x9b\xc4\x83 cum s\xc4\x83 opereze aparatul de proiec\xc8\x9bie._NEWLINE_Montajul se \xc3\xaencheie dup\xc4\x83 ce cinematograful ia foc (pelicula de azot se folosea des pe atunci), \xc3\xaen timp ce Alfredo ecraniza Pompierii de la Viggi\xc3\xb9 peste program, pe peretele unei case din apropiere. Salvatore \xc3\xaei salveaz\xc4\x83 via\xc8\x9ba lui Alfredo, dar unele dintre pelicule inflamabile \xc3\xaei ard chipul lui Alfredo, l\xc4\x83s\xc3\xa2ndu-l permanent orb. Cinema Paradiso este reconstruit de un cet\xc4\x83\xc8\x9bean al ora\xc8\x99ului, Ciccio, care \xc3\xae\xc8\x99i investe\xc8\x99te banii c\xc3\xa2\xc8\x99tiga\xc8\x9bi la loto \xc3\xaen cinematograf. Salvatore, \xc3\xaenc\xc4\x83 un copil, este angajat ca \xc8\x99i proiec\xc8\x9bionist, de vreme ce el este singurul care \xc8\x99tie cum s\xc4\x83 opereze aparatul de proiec\xc8\x9bie._NEWLINE_Zece ani mai t\xc3\xa2rziu, Salvatore, acum la liceu, \xc3\xaenc\xc4\x83 opereaz\xc4\x83 aparatul la Cinema Paradiso. Rela\xc8\x9bia sa cu Alfredo s-a \xc3\xaent\xc4\x83rit, iar Salvatore \xc3\xaei cere des sfaturi  \xe2\x80\x94 sfaturi pe care Alfredo le citeaz\xc4\x83 din filme. Salvatore a \xc3\xaenceput s\xc4\x83 experimenteze prin film, folosind o camer\xc4\x83 de filmat de m\xc3\xa2n\xc4\x83, prin care a cunoscut-o \xc8\x99i imortalizat-o pe Elena, fiica unui bancher \xc3\xaenst\xc4\x83rit. Salvatore \xc3\xaei c\xc3\xa2\xc8\x99tiga inima Elenei, dar tat\xc4\x83l ei nu este de acord cu rela\xc8\x9bia celor doi._NEWLINE_Elena \xc8\x99i familia ei se mut\xc4\x83, iar Salvatore p\xc4\x83r\xc4\x83se\xc8\x99te ora\xc8\x99ul pentru serviciul militar obligatoriu. \xc3\x8encerc\xc4\x83rile sale de a-i scrie Elenei nu au succes; scrisorile sale se \xc3\xaentorc ca \xc8\x99i nelivrabile. La \xc3\xaentoarcerea din armat\xc4\x83, Alfredo \xc3\xael \xc3\xaendeamn\xc4\x83 pe Salvatore s\xc4\x83 p\xc4\x83r\xc4\x83seasc\xc4\x83 Giancaldo permanent, spun\xc3\xa2ndu-i lui Salvatore c\xc4\x83 ora\xc8\x99ul acesta este prea mic pentru ca el s\xc4\x83 \xc3\xae\xc8\x99i \xc3\xaemplineasc\xc4\x83 vreodate visurile aici. Mai mult, b\xc4\x83tr\xc3\xa2nul \xc3\xaei spune ca, odat\xc4\x83 plecat, s\xc4\x83 \xc3\xae\xc8\x99i urm\xc4\x83reasc\xc4\x83 mereu scopurile \xc8\x99i s\xc4\x83 nu se uite niciodat\xc4\x83 \xc3\xaenapoi. Se \xc3\xaembr\xc4\x83\xc8\x9bi\xc8\x99eaz\xc4\x83 pentru o ultim\xc4\x83 dat\xc4\x83, iar Salvatore p\xc4\x83r\xc4\x83se\xc8\x99te ora\xc8\x99ul pentru a-\xc8\x99i \xc3\xaendeplini visul, acela de a deveni cineast._NEWLINE_\xc3\x8ens\xc4\x83, Salvatore se \xc3\xaentoarce acas\xc4\x83 pentru a participa la \xc3\xaenmorm\xc3\xa2ntare. Cu toate c\xc4\x83 ora\xc8\x99ul s-a schimbat serios, el \xc3\xaen\xc8\x9belege acum de ce Alfredo a crezut c\xc4\x83 este mai bine s\xc4\x83 plece. V\xc4\x83duva lui Alfredo \xc3\xaei spune c\xc4\x83 b\xc4\x83tr\xc3\xa2nul i-a urm\xc4\x83rit succesul lui Salvatore cu m\xc3\xa2ndrie, \xc8\x99i c\xc4\x83 i-a l\xc4\x83sat ceva \xe2\x80\x94 o rol\xc4\x83 neetichetat\xc4\x83 de pelicul\xc4\x83 \xc8\x99i vechiul scaun pe care Salvatore st\xc4\x83tea odat\xc4\x83 pentru a opera aparatul de proiec\xc8\x9bie. Salvatore afl\xc4\x83 c\xc4\x83 Cinema Paradiso urmeaz\xc4\x83 s\xc4\x83 fie demolat pentru a face loc unei parc\xc4\x83ri. La \xc3\xaenmorm\xc3\xa2ntare, el recunoa\xc8\x99te fe\xc8\x9bele multora care participau la spectacolele de pe vremea c\xc3\xa2nd el era operatorul aparatului de proiec\xc8\x9bie._NEWLINE_Salvatore se \xc3\xaentoarce la Roma. El vizioneaz\xc4\x83 rola l\xc4\x83sat\xc4\x83 de Alfredo \xc8\x99i descoper\xc4\x83 un montaj foarte special, care con\xc8\x9bine toate scenele romantice ordonate de preot s\xc4\x83 fie \xc3\xaenl\xc4\x83turate; Alfredo a unit toate scenele pentru a forma un singur film. Salvatore se \xc3\xaempac\xc4\x83 cu trecutul.\n_START_SECTION_\nProduc\xc8\x9bie\n_START_PARAGRAPH_\nCinema Paradiso a fost turnat \xc3\xaen ora\xc8\x99ul natal al lui Tornatore, Bagheria, din Sicilia, precum \xc8\x99i \xc3\xaen Cefal\xc3\xb9, pe malul M\xc4\x83rii Tireniene. Pia\xc8\x9ba central\xc4\x83 faimoas\xc4\x83 este Piazza Umberto I, din satul Palazzo Adriano, la aproximativ 46 de kilometri-sud de Palermo. \xe2\x80\x98Cinema Paradiso\xe2\x80\x99 a fost construit acolo, pe Via Nino Bixio, peste drum de f\xc3\xa2nt\xc3\xa2na octagonal\xc4\x83 \xc3\xaen stil Baroc, care dateaz\xc4\x83 din anul 1608."